Ehdotus neuvoston asetukseksi (EY) tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (porauslautat) /* KOM/99/0086 lopull. */





Ehdotus NEUVOSTON ASETUKSEKSI (EY) tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (porauslautat) (komission esittämä) PERUSTELUT Komissio tarkasteli vuoden 1998 viimeisellä vuosineljänneksellä tullikoodeksikomitean tullitalousjaoston avustamana jäsenvaltioiden sille esittämiä pyyntöjä yhteisen tullitariffin mukaisten tullien suspendoimisesta niiden tavaroiden osalta, jotka on tarkoitettu asennettaviksi kiinteisiin, alanimikkeeseen ex 8430 49 kuuluviin ja jäsenvaltioiden aluemeren ulkopuolelle sijoitettuihin poraus- tai tuotantolauttoihin. Ehdotetun toimenpiteen kesto on määrittämätön, koska sillä on tarkoitus muuttaa neuvoston asetuksen (ETY) N:o 2658/87 liite I, ja tämänkin asetuksen voimassaoloaika on määrittämätön. Ehdotus NEUVOSTON ASETUKSEKSI (EY) tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (porauslautat) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 artiklan, ottaa huomioon komission ehdotuksen, sekä katsoo, että tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetulla neuvoston asetuksella (ETY) N:o 2658/87(1), sellaisena kuin se on viimeksi muutettuna 26 päivänä lokakuuta 1998 annetulla komission asetuksella (EY) N:o 2261/98(2), suspendoidaan tullit seuraavien tavaroiden osalta: a) tavarat, jotka on tarkoitettu asennettaviksi poraus- tai tuotantolautoille, jotka ovat: 1) kiinteitä, alanimikkeeseen ex 8430 49 kuuluvia ja jäsenvaltioiden aluemerelle sijoitettuja, 2) uivia tai upotettavia, alanimikkeeseen 8905 20 kuuluvia, näiden rakentamista, korjausta, huoltoa tai muutostöitä varten, sekä tällaisten lauttojen varustamiseen käytettävät tavarat; b) putket, johdot, kaapelit ja niiden liitoskappaleet, joiden avulla nämä poraus- tai tuotantolautat yhdistetään mantereeseen, ja (1) EYVL L 256, 7. 9. 1987, s. 1. (2) EYVL L 292, 30. 10. 1998, s. 1. teknologisen kehityksen huomioon ottamiseksi, tullimenettelyjen yksinkertaistamiseksi ja eurooppalaisten yritysten kilpailukyvyn parantamiseksi on yhteisön edun mukaista laajentaa tullien suspensio koskemaan niitä tavaroita, jotka on tarkoitus liittää jäsenvaltioiden aluemeren ulkopuolelle sijoitettuihin alanimikkeeseen ex 8430 49 kuuluviin kiinteisiin poraus- tai tuotantolauttoihin, ON ANTANUT TÄMÄN ASETUKSEN: 1 artikla Korvataan tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 I liitteen johdantomääräyksissä olevissa erityismääräyksissä A.2.a)1) alakohdassa ilmaisu "kiinteitä, alanimikkeeseen ex 8430 49 kuuluvia ja jäsenvaltioiden aluemerelle sijoitettuja," ilmaisulla "kiinteitä, alanimikkeeseen ex 8430 49 kuuluvia ja jäsenvaltioiden aluemerelle tai aluemeren ulkopuolelle sijoitettuja,". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS 1. TOIMEN NIMI Ehdotus neuvoston asetukseks (EY) tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (porauslautat). 2. BUDJETTIKOHTA / -KOHDAT 12 luvun 120 momentti. 3. OIKEUSPERUSTA Euroopan yhteisön perustamissopimuksen 28 artikla. 4. TOIMEN KUVAUS Yhteisen tullitariffin mukaisten tullien suspendoiminen niiden tavaroiden osalta, jotka on tarkoitus liittää jäsenvaltioiden aluemeren ulkopuolelle sijoitettuihin, alanimikkeeseen ex 8430 49 kuuluviin poraus- tai tuotantolauttoihin. 7. TALOUDELLISET VAIKUTUKSET Tämän asetuksen aiheuttaman vaikutuksen budjettiin tulojen menetyksenä voidaan jäsenvaltioiden antamien tietojen perusteella arvioida olevan 900 000 EUR tulevana vuonna. 8. PETOSTENVASTAISET SÄÄNNÖKSET Tässä neuvoston asetuksessa tarkoitettujen tavaroiden käyttötarkoituksen valvonta toteutetaan tietyistä yhteisön tullikoodeksista (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 291-304 artiklan mukaisesti.